Astronomi, ki upravljajo Esovega vodilnega lovca na eksoplanete, HARPS,
so danes naznanili odkritje več kot 50 novoodkritih planetov okrog drugih zvezd.
Med njimi je veliko kamnitih planetov, ne veliko večjih od Zemlje.
Eden od njih kroži okrog svoje zvezde v območju naseljivosti.
To je ESOcast!
Vrhunska znanost in življenje v zakulisju ESO,
Evropskega južnega observatorija.
V tej epizodi ESOcasta
si bomo pobližje ogledali novo veliko odkritje eksoplaneta
Esovega observatorija La Silla
in njegovega izjemnega instrumenta za iskanje planetov, HARPS.
Med novimi planeti, ki so jih predstavili znanstveniki,
je 16 super-Zemelj - kamnitih planetov z maso do 10-krat večjo od Zemljine.
To je največje število takih planetov, predstavljenih hkrati.
Planet v orbiti okrog zvezde povzroči, da se ta enakomerno giblje naprej in nazaj
gledano iz Zemlje.
To povzroči majhen zamik v zvezdinem spektru,
ki ga lahko izmerimo z ekstremno natančnim spektrografom,
kot je na primer HARPS.
V svojem iskanju kamnitega planeta, ki bi lahko gostil življenje,
pa astronomi potiskajo HARPS še dlje.
Izbrali so 10 dobro poznanih bližnjih zvezd podobnih našemu Soncu.
Predhodna opazovanja so pokazala, da so te zvezde idealne za preučevanje,
celo za manj masivne planete.
Po dveh letih dela
je ekipa našla pet lahkih super-Zemelj okrog treh zvezd.
Ti planeti so zelo dobri kandidati za prihodnja opazovanja
in iskanje dokazov življenja.
Eden od novoodkritih planetov, ki se imenuje HD 85512 b,
kroži znotraj območja naseljivosti.
To je ozko območje okrog zvezde, kjer voda lahko obstaja v tekoči obliki.
Astronomi ocenjujejo, da bi tekoča voda
lahko bila prisotna na tem planetu,
če je to kamnit svet z vsaj 50% pokritostjo z oblaki.
S pozornim preučevanjem je v prvih osemih letih opazovanj s HARPS-om
ekipa odkrila, da je okrog 40% zvezd podobnih Soncu po tem,
da gostijo vsaj en planet lažji od Saturna.
Na podlagi novih rezultatov astronomi verjamejo,
da bodo kmalu našli še več super-Zemelj
v območjih naseljivosti okrog zvezd z uporabo HARPS-a.
Ti planeti bodo odlični cilji za bodoče močne teleskope,
ki bodo poskušali analizirati njihovo atmosfero in iskati dokaze življenja.
Zahvaljujoč HARPS-u smo v iskanju druge Zemlje nekje v galaksiji
povišali tempo!
Producent ESOcasta je ESO, Evropski južni observatorij.
ESO, Evropski južni observatorij, je pomembno medvladna znanstvena in tehnološka organizacija za astronomijo,
ki projektira, gradi in upravlja svetovno najbolj napredne zemeljske teleskope.
Izpis v angleščini: ESO; prevod v slovenščino: www.portalvvesolje.si.
Zdaj, ko vas je ESO ujel na Zemlji,
"odletite s tega sveta" s Hubblom.
Hubblecast razkriva najnovejša okritja najbolj znanega in nagrajenega vesoljskega observatorija,
Nasinega in Esinega Vesoljskega teleskopa Hubble.